Lingua artistic

Un lingua artistic es un lingua artificial designate pro placer esthetic e phonetic. Un lingua pote esser artistic a mesura que artistas lo usa como fonte de creativitate in arte, poesia, calligraphia o como metaphora pro tractar themas como le diversitate cultural e le vulnerabilitate del individuo in un mundo globalisante.

In contrasto con linguas logic o linguas auxiliar, le linguas artistic sovente ha systemas grammatical irregular, simile a linguas natural. Multes es designate in le contexto de mundos fictive, como le Terra Media de J. R. R. Tolkien. Alteres pote representar linguas fictive in un mundo non radicalmente differente del mundo real, o non haber alcun specific contexto fictive associate.